runetrust/blame-folketinget-dk huggingface dataset:
Johanne Schmidt-Nielsen (EL), 2015-11-05:
Jeg er grundlæggende uenig med denne unge mand, når han siger, at han støtter kalifatet, ligesom jeg var uenig, da han var ungdomsformand i Dansk Folkeparti, men jeg vil altid forsvare menneskers ret til at ytre sig, også når jeg er uenig med dem.
Morten Østergaard (RV), 2005-12-07:
Men det, der er pointen, er, at i den kommune f.eks., som skolen ligger i, eller som i hvert fald Sandholmlejren ligger i, Allerød Kommune, kan det desværre ikke lade sig gøre at få nogen børn til at gå på den kommunale folkeskole, for der har man i kommunen ikke stor lyst til at tage sig af dem.
Elisabeth Arnold (RV), 1998-11-12:
Og hvis den debat, som vi har i dag, og den lovgivning, som forhåbentlig følger efter, kan medføre, at vi fremover får en mere lovbestemt regulering af Efterretningstjenestens virksomhed og bedre kontrolmuligheder, så mener vi ikke, at kræfterne har været brugt forgæves.
Karl H. Bornhøft (SF), 2010-03-02:
Ministeren gik jo også ind og forholdt sig ordentligt og reelt til den udvikling, der er på området, og derfor vil jeg heller ikke lægge skjul på, at vi da ser frem til den behandling, der skal foregå i Sundhedsudvalget – en behandling, hvor vi da med de mange positive budskaber, der er kommet her i salen i dag, forventer at der i hvert fald vil være mulighed for, at vi i højere grad forsøger at skaffe os et fælles grundlag for den videre debat på området.
Helene Brydensholt (ALT), 2025-02-27:
I Alternativet mener vi, at kravene til statsborgerskab allerede er alt for stramme, og derfor kan vi hverken støtte en forhøjelse af førstegangsgebyret eller nye gebyrer for ansøgninger – særligt ikke, når det risikerer at ramme udsatte grupper som unge og personer med handicap, der ofte har færre ressourcer og begrænset økonomi.
Annette Lind (S), 2014-06-04:
Vi skal selvfølgelig være sikre på, at skolerne gør deres arbejde ordentligt, og netop derfor har vi et tilsyn, som lige præcis har den opgave; et tilsyn, som kontrollerer, at skolerne gør det godt nok, og hvor der allerede i dag også er mulighed for et skærpet tilsyn, hvis man er bekymret for det modsatte.
Susanne Clemensen (CD), 1999-12-01:
Med hensyn til de mere præcise formuleringer, om det kun gælder universiteterne eller det gælder alle videregående uddannelser, så er det selvfølgelig - sådan som det fremgår af beslutningsforslaget - universitetsområdet, vi fokuserer på. Men vi ønsker naturligvis også, at der sættes fokus på informations- og kommunikationsteknologi på alle videregående uddannelser, ikke kun på universitetsområdet.
Pelle Dragsted (EL), 2017-12-05:
Derfor har vi stillet et ændringsforslag, der opretholder de krav til medlemsdemokrati og ligestilling, som vi har haft hidtil, og jeg synes egentlig, at det ville klæde ordførerne for de øvrige partier at komme herop og forklare, hvorfor de pludselig har ændret mening – det gælder så heller ikke i det her tilfælde Alternativet – blot fordi de krav nu vil gælde alle, også kristne trossamfund.
Mogens Jensen (S), 2006-11-08:
Jeg kan godt forstå, at det er ubekvemt for statsministeren at have en holdning her, når vi taler om et parti, der driver partiet på en sådan måde, at folks ytringsfrihed bliver knægtet, og at der ikke gælder de samme medlemsrettigheder i partiet som dem, der gælder for medlemmer af alle andre foreninger.
Jann Sjursen (KRF), 2002-11-05:
Det store stridsspørgsmål er nok nærmere, hvad vi forstår ved bæredygtighed. Siden Gro Harlem Brundtland vel nærmest opfandt begrebet bæredygtighed, må man sige, at bæredygtighed kan forstås og bruges på mange forskellige måder.
Simon Emil Ammitzbøll (LA), 2017-03-24:
Så vil jeg gerne takke for, at langt de fleste af ordførerne egentlig siger, at hvis det er sådan, at vi spilder nogle penge på at have dobbeltadministrationer og vi kan få den samme forskning med mindre administration – med hr. Alex Ahrendtsens ord frigøres der nogle penge, som vi kan bruge til andre gode formål – så er det jo sådan set det fornuftige at gøre.
Ole Sohn (SF), 2009-09-08:
Man kan sige, at vælgerne og danskerne står i et valg mellem en fortsat slingrekurs med den nuværende statsminister fru Pia Kjærsgaard og de fortsatte besparelser på den offentlige økonomi og ønsket om at skabe en fair forandring, sådan som SF og også Socialdemokraterne har fremlagt et bud på.
Helge Adam Møller (KF), 2003-01-16:
Og som det igen blev nævnt for nogen tid siden af justitsministeren - og hun er enig med den konservative folketingsgruppe og omvendt, og det er jo meget heldigt - så er dette beslutningsforslag efter vores mening overflødig, idet den eksisterende sociallovgivning jo ikke forhindrer homoseksuelle par i, at de kan blive godkendt som plejeforældre.
Tove Videbæk (KRF), 2002-10-31:
Rigshospitalet blev kritiseret på grund af de beskidte og bakteriefyldte ismaskiner, og der stod for kort tid siden også noget om snavs på gulvet på hospitalerne i Hovedstadens Sygehusfællesskab og om mange snavsede fingre, som faktisk gør mere skade end nullermænd under sengene.
Anders Samuelsen (LA), 2017-01-18:
Altså, fordi jeg mener, at man godt selv kan finde ud af at lave sådan noget som f.eks. lovgivning om solcreme i Italien, og at det ikke behøver at være i Bruxelles, så er det jo ikke det samme, som at jeg ikke kerer mig om arbejdernes rettigheder – det er jo noget vrøvl. Altså, det giver jo ingen mening at stille det op på den måde.
Torsten Schack Pedersen (V), 2013-05-14:
Det gav anledning til mange bekymringer om, om der nu også ville komme en ensartethed i afgørelserne, og der var frygt for, særlig når man ser på omgørelsesprocenterne for sagerne på vurderingsområdet, at det ville betyde, at et meget stort antal sager ville skulle afgøres ved domstolene og ikke i klagesystemet.
Lars Boje Mathiesen (NB), 2020-09-08:
Vi bruger 33 mia. kr. om året, og jeg vil gerne her med en udstrakt hånd sige til finansministeren, at han skal invitere os til nogle forhandlinger i et par måneder, og så kan vi i fællesskab finde de milliarder, som man skal bruge, og som man gerne vil have at gøre godt med.
Mikkel Bjørn (DF), 2023-04-26:
Og jeg vil godt bede ministeren svare på, om hun mener, at den her cheflæge fra Aalborg Universitet, der beskæftiger sig med det her område, simpelt hen tager fejl, når hun siger, at der ikke er noget diagnostisk apparat, der kan forudsige, om det er det rigtige, vi gør.
Torsten Schack Pedersen (V), 2012-06-13:
Det er selvfølgelig legitimt at have det standpunkt, sådan er vi forskellige, men for mig er det altså grænseoverskridende, at SKAT nu får adgang til at gå ind på privat grund uden det, der kendetegner et retssamfund, nemlig at indhente en retskendelse.
Rasmus Jarlov (KF), 2020-11-13:
Det er dybt, dybt demokratisk kritisabelt, og jeg forstår simpelt hen ikke, at der er nogen herinde, der vil holde hånden over det, og som ikke går sammen med os borgerlige partier om at få stoppet det her øjeblikkelig, når nu regeringen ikke af sig selv stopper det, sådan som den burde gøre.
Lars Løkke Rasmussen (V), 2018-05-08:
Når vi ikke har gjort det, men har sørget for, at pengene er sat af, og forpligtet os på, at vi i 2022 træffer konkrete beslutninger og i øvrigt nu screener for 10 GW havvind, så er det da, fordi vi gerne vil gribe fordelene af de teknologifremskridt, der er i den mellemliggende periode.
Poul Nødgaard (DF), 2005-06-10:
Nu markerer man en efter en, og det er man også meget velkommen til, jeg har ikke planer om andet end at svare på de spørgsmål, der bliver stillet, ud fra det grundsynspunkt, at hvis ikke vi laver de borgerservicecentre, og hvis oppositionen vil drille yderligere i den her sag for at forhindre, at man laver et sådant serviceapparat, så har vi jo ikke andre muligheder, end at vi selvfølgelig stemmer det her forslag igennem.
Erling Bonnesen (V), 2024-05-07:
Når der sker store, alvorlige sygdomsudbrud i besætninger, er det meget vigtigt, at der kan blive handlet hurtigt, konsekvent, effektivt og resolut, og de hidtidige ordninger har jo været med til at sikre det, og som det også allerede er fremgået af debatten, betaler erhvervet, når der, kan man sige, er tale om mindre situationer, mindre tilfælde, det selv.
Jann Sjursen (KRF), 2000-09-06:
Og det vil sige, at jeg ikke mener, man bare sådan helt nøgternt og korrekt, som hr. Claus Larsen-Jensen prøver at sige det her i dag, kan lægge op til: Jamen vi afgør sådan set helt og aldeles selv de ting f.eks. på social- og arbejdsmarkedsområdet og på det skattepolitiske område, også på sigt.
Pia Boisen (EL), 2004-10-29:
Organisationen påpeger i øvrigt, at fra en britisk juraekspert, Steve Peers, er der blevet gjort opmærksom på, at netop fingeraftryksregistreringen kan misbruges i sammenhænge, som ikke har noget som helst med asylansøgning at gøre, hvilket fru Anne Baastrup nævnte i forbindelse med den meget brede opfattelse af terrorisme.
Benny Engelbrecht (S), 2020-01-22:
Altså, hvis vi mener disse ambitioner seriøst, og det gør regeringen, er vi nødt til at se infrastrukturinvesteringer i sammenhæng med klimamålsætningerne, og vi må derfor være længere med klimahandlingsplanerne, inden vi går i gang med infrastrukturinvesteringerne, ellers risikerer vi jo, helt bogstavelig talt, at træffe beslutninger i blinde.
Birthe Rønn Hornbech (V), 2002-05-31:
Den menneskelige ondskab har såmænd været i verden altid, men set fra et kriminalpolitisk synspunkt og set fra et sikkerhedsmæssigt politisk synspunkt må vi jo konstatere, at de midler, som ondskaben har fået i hænde, bliver værre og værre og i løbet af et øjeblik kan udrydde ikke bare tusinder af mennesker, men millioner af mennesker.
Kim Andersen (V), 2003-04-23:
Jeg må slå fast, at hr. Keld Albrechtsen beder om, at Barsebäckværket skal lukkes inden 1. januar 2004, at hr. Keld Albrechtsen garanterer, at den svenske befolkning kan få den nødvendige strøm fra Danmark, og at der iværksættes hurtige tiltag til udbygning af vedvarende energi, så vi fra dansk side kan sikre, at denne forpligtelse opfyldes.
Christian Rabjerg Madsen (S), 2024-10-03:
Jeg er super stolt af vores lønløft, super stolt af at sosu-assistenter, pædagoger og sygeplejersker får et lønløft, og jeg mener i øvrigt også, at fru Inger Støjberg tager fejl, når hun taler om, at der skulle være en uenighed bredt på arbejdsmarkedet.
Keld Albrechtsen (EL), 2003-02-26:
Og der tror jeg da egentlig godt, at vi på tværs af partierne i Folketinget kunne finde en enighed om, at man skal have sikkerhed for i Traktaten, at Kommissionen ikke kan tiltage sig lovgivende beføjelser, hvilket de helt åbenlyst forsøger på.
Hans Andersen (V), 2003-12-05:
I Venstre er vi af den opfattelse, at misbruget af hash og andre former for narkotika kun kan bekæmpes ved at begrænse efterspørgslen, med forebyggelse og behandling samt ved at begrænse udbuddet med forbud. Jeg er derfor også glad for, at regeringen har fremlagt en handlingsplan »
Thor Pedersen (V), 2003-03-26:
Hvis der kommer udgifter fra Folketinget, inddrager vi, om jeg så må sige, tidligere udgifter, reducerer vi bloktilskuddet, og jeg siger blot, at hvis det er et kommunalt ønske, deltager vi meget gerne i den drøftelse, for set med en finansministers øjne er det selvfølgelig på mange måder lettere at styre.
Anders Samuelsen (RV), 2002-04-18:
Da Det Radikale Venstres ordfører ikke kan være til stede, skal jeg på partiets vegne fremføre følgende: Det Radikale Venstre kan ikke støtte beslutningsforslaget om støtte til Taiwans bestræbelser på at få tildelt observatørstatus i Verdenssundhedsforsamlingen i Genève. Forslaget vil være et brud på både Danmarks og EU's etkinapolitik, og vi finder ikke, at det vil være hensigtsmæssigt med dansk enegang på dette område.
Flemming Bonne (SF), 2008-05-15:
I næstsidste afsnit står der, at man opfordrer »regeringen til i de kommende forhandlinger med kommunerne at sætte fokus på effektivitet, kvalitet og afbureaukratisering i den offentlige sektor med det formål at forbedre udnyttelsen af ressourcerne og udvikle mulighederne …
Rasmus Prehn (S), 2017-02-22:
Jeg er glad for, at ministeren er enig i, at det er fuldstændig uacceptabelt, at der sker den voldsomme stigning i Vendsyssel, og jeg er også glad for, at ministeren er enig med Socialdemokratiet i at prioritere ressourcer på det her område, så vi får bekæmpet den her indbrudskriminalitet.
Pernille Rosenkrantz-Theil (EL), 2004-12-15:
Når det så åbenbart er en ambition, at der skal skæres yderligere på voksen- og efteruddannelsen, så begynder jeg at have lidt svært ved at se, hvad indholdet er af det vidensamfund, som statsministeren stod og lovede danskerne i forbindelse med åbningsdebatten.
Benny Engelbrecht (S), 2010-04-15:
Men kan ordføreren ikke også bekræfte, at det er et kæmpestort problem, hvis politiet ikke har de nødvendige ressourcer – altså eksempelvis mangler det tekniske udstyr, der skal til, for rent faktisk at foretage en registrering, når en hund bider, eller på anden vis, når der er problemer?
Mette Frederiksen (S), 2002-05-14:
Jeg kan forstå på kulturministeren, at alle, der måtte efterleve de politiske krav, der opstilles, er velkommen som købere. Skal det forstås sådan, at en mediegigant som eksempelvis Murdoch eller ministerpræsidenten i Italien, hr. Berlusconi, vil kunne sættes i spil som eventuel køber af dansk TV 2?
Morten Bødskov (S), 2013-05-03:
Det følger således af direktivet, at kørekort til stor lastbil og til stor lastbil med stort påhængskøretøj kan udstedes, fra ansøgeren er fyldt 21 år, og at kørekort til stor bus og til stor bus med stort påhængskøretøj kan udstedes, fra ansøgeren er fyldt 24 år.
Morten Bødskov (S), 2007-09-06:
Socialdemokraterne forstår simpelt hen ikke, at Dansk Folkeparti ikke kunne se, at man havde et alternativ, nemlig at man kunne bruge de penge, man her giver ud på skattelettelser, til velfærd, således at man kunne sikre velfærdsrettighederne, som jeg forstår at Dansk Folkeparti er meget positive over for, men som man nu har valgt side i forhold til.
Ina Strøjer-Schmidt (SF), 2020-04-30:
SF arbejder for, at børn med forskellige baggrunde mødes i vores daginstitutioner, men vi arbejder også for, at børn med forskellige baggrunde mødes i det boligområde, de vokser op i, og her er dispensationsadgangen vigtigt, fordi det i nogle tilfælde giver god mening at give en midlertidig dispensation fra 30-procentskravet i stedet for at lukke en daginstitution.
Karina Lorentzen Dehnhardt (SF), 2009-04-02:
Vi har jo netop et beslutningsforslag til behandling i Folketinget her i dag, så det bliver meget, meget spændende at se, hvor meget Dansk Folkeparti rent faktisk tænker på ofrene, og om Dansk Folkeparti er villige til at stemme for SF's beslutningsforslag.
Walter Christophersen (DF), 2006-03-15:
Foranlediget af Dansk Folkeparti og Det Radikale Venstre besluttede forligspartierne bag trafikaftalen af 5. november 2003 således den 27. april 2005 at gennemføre en teknisk-økonomisk analyse med udgangspunkt i Jyllingevejens forløb.
Karen Jespersen (S), 2002-04-10:
Derfor er Socialdemokratiet også fortsat optaget af at se på vilkårene for den gruppe af borgere, der fortsat vil få efterlevelseshjælp, selv om forslaget her bliver vedtaget og der bliver indført en efterlevelsespension, for det vil stadig væk efterlade en gruppe borgere med nogle problemer forbundet med den eksisterende efterlevelseshjælp, der har at gøre med den måde, formuen bliver opgjort på, at man skal udfylde et skema, for at der kan blive tale om tilbagebetaling. Regeringen har altså valgt at lave en ændring, som kun vedrører folkepensionister, og det betyder så, at man kan få 3 måneders pension udbetalt den første dag efter ægtefællens dødsfald.
Jeppe Kofod (S), 2009-02-04:
Derfor vil jeg egentlig gerne høre, hvad den danske regerings holdning til den ulykkelige situation i Gaza er, specielt med hensyn til det forhold, at FN's hovedkvarter, FN-skoler, sundhedsklinikker og hospitaler er blevet ramt af bomber, og at der selvfølgelig må være et erstatningsansvar for dem, der har ødelagt det, som er infrastruktur for den uskyldige civilbefolkning i Gaza - børn, kvinder, folk, der har desperat behov for uddannelse og sundhedshjælp.
Bertel Haarder (V), 2003-02-07:
I et EU med 25 medlemslande kan det da ikke udelukkes, at der på et tidspunkt kan komme en lov, hvor en regering og et flertal i Tinget vil sige, at den lov skal vi implementere, selv om vi strengt taget var imod direktivet, da det blev vedtaget i Rådet og i Parlamentet.
Mogens Andreasen (UP), 2001-04-19:
Og jeg skal da bare i forhold til det, som hr. Ole M. Nielsen sagde omkring den offentlige sektor, og som i øvrigt også blev nævnt af fru Jette Gottlieb, at det kan godt være, at jeg har fokuseret alene på det private arbejdsmarked, men det skal ikke forhindre, hvis vi kan finde en løsning på det her, at der bliver indføjet, at det også gælder for det offentlige arbejdsmarked.
Jann Sjursen (KD), 2003-11-27:
Jeg synes, det er udmærket med den debat, der i hvert fald var lagt op til fra starten af med de to beslutningsforslag, der er fremsat i Folketinget i dag, for den debat, som de to forslag kan give anledning til, kan videregive noget af den debat om folkekirkens fremtid, struktur og økonomi, som vi ikke bare har her i Folketinget, men som også foregår i mange forskellige folkekirkelige sammenhænge.
Morten Homann (SF), 2004-05-27:
Det er jo klart, at hvis man vedtager det oplæg, som fru Inge-Lene Ebdrup forsvarer, uden så også at koble en garanti på i den anden ende og nogle redskaber til at få tilvejebragt tilstrækkeligt med boliger, så vil man jo sørge for, at der er flere, som bliver presset ud i boligmangel.
Søren Pape Poulsen (KF), 2017-04-05:
Jeg vil bare gerne have, at retstilstanden er den samme i hele landet, uanset om byen hedder Kolding, Haderslev, Viborg, Brønderslev, Nyborg, eller hvad den hedder – at det er det samme regelsæt, der gælder, og at det ikke er et byråd, der har haft tilfældige politiske flertal, der kan sidde og sige: Vi har nu vedtaget, at her er mere utrygt end andre steder.
Kristian Thulesen Dahl (DF), 1999-02-10:
Det var vel også det, der lå til grund for, at G 7-landene, da de skulle lave en liste om terrorismebekæmpelse, faktisk foreslog i et af punkterne, at man lavede øget grænsekontrol mellem landene som et middel til at bekæmpe den grænseoverskridende terrorisme.
Jens Joel (S), 2020-09-08:
Nu sagde ordføreren, at der var nogle små ting – som jeg tror ordføreren sagde – og nævnte nogle af de mindre initiativer i finansloven, men noget af det, som jeg synes er meget stort og ret afgørende, og som finansordføreren jo, fordi han både er en dygtig finansordfører, men jo også kommunalpolitiker, godt ved, er, at en af de store ting på den her finanslov og i øvrigt på de to foregående kommuneaftaler er det her med at dække det demografiske træk, altså sikre, at der bliver flere penge, når der bliver flere børn og ældre.
Kristian Thulesen Dahl (DF), 1999-12-15:
Vi forstod det sådan på statsministeren her i Folketingets spørgetid tidligere på efteråret, at de partier, som stod bag det flertal uden om regeringen, der pålagde regeringen at indføre mammografiscreening, ville blive konsulteret, blive taget med ind i forhandlingerne omkring det her.
Elisabeth Arnold (RV), 2005-04-06:
Øresundsbroen er et sted, der er meget nemt at kontrollere, for der er kun én indgang og én udgang, men der er andre steder i landet, hvor grænsen jo, om jeg så må sige, er meget varieret, og man kan sige, at Danmark jo er sådan indrettet, at hver eneste badebro i landet er en ydre grænse.
Kim Behnke (FRI), 2000-05-02:
Derfor kan vi ikke være bekendt, at vi behandler folk på den måde, at det, der kommer til at afgøre, om de er skattefri eller ikke skattefri, sådan set ikke er, hvordan skattelovgivningens intentioner er, men udelukkende, om man sørger for at have det rigtige navn stående øverst på ens lønningsseddel.
Kim Behnke (FP), 1999-10-07:
Fremskridtspartiets holdning er den, at hvis det færøske folk ønsker frihed, så skal det danske Folketing honorere det ønske præcis på samme måde, som når vi fra dansk side går ud og argumenterer for, at folk rundt omkring på jorden, etniske grupper, skal have frihed fra overherredømme.
Per Ørum Jørgensen (KF), 2008-11-25:
Grundlæggende må vi sige, at vi trøster os ved, at der er Offshoresikkerhedsrådet, hvor arbejdsmarkedets parter også er repræsenteret, og at de har godkendt det her lovforslag med nogle få tekniske ændringer, som så efterfølgende er implementeret i lovforslaget.
Jeppe Kofod (S), 2008-12-05:
Så jeg er jo enig i, at vi skal have en effektiv demokratifond, men jeg er altså uenig i, at man ikke kan lave et princip, hvor man har en armslængde, og så aflaste regeringen og ministeren for arbejdsopgaver og overlade det til nogle, som måske er endnu bedre på nogle områder til at fremme demokrati.
Tom Behnke (FRI), 1999-11-25:
Men vi finder dog, at pind 1 er lige på kanten af, hvordan det i virkeligheden forholder sig, for det, der jo gør sig gældende, er, at med den nye integrationslov bliver alle udlændinge, både flygtninge og indvandrere, gjort til indvandrere allerede fra den første dag, de betræder dansk jord, mens det, der sker efter 3 år, er, at udlændinge får permanent opholdstilladelse, og der er jo en væsentlig forskel på de to ting.
Birte Weiss (S), 2000-11-24:
Hvis der er andre universiteter, der selv føder en model - og jeg har såmænd ikke nogen forestilling om, at man vil gøre det på præcis samme måde, som det er skruet sammen på DTU - men hvis man føder sin egen model, og den i øvrigt ser fornuftig ud, og kommer og spørger Forskningsministeriet: Er
Sophie Hæstorp Andersen (S), 2007-04-25:
Socialdemokraterne ønsker et Danmark, hvor alle får en god uddannelse; et Danmark, hvor alle kan tale det danske sprog; et Danmark, hvor såvel kvinder som mænd deltager på arbejdsmarkedet; et Danmark, hvor mennesker med forskellige sociale og etniske baggrunde bor side om side; og et Danmark, hvor alle, uanset etnisk baggrund, føler sig som en velkommen og aktiv del af fællesskabet.
Peter Skaarup (DF), 1999-04-09:
Videre vil jeg sige til hr. Svend Aage Jensby, at når det gælder landtropper, må jeg nok erkende, at der kan Dansk Folkeparti ikke på nuværende tidspunkt i hvert fald støtte en landaktion, og der er, efter hvad jeg forstår, også stor enighed i hvert fald blandt en række partier i Folketinget om, at det kan man ikke på nuværende tidspunkt støtte.
Inger Støjberg (DD), 2023-01-19:
Og jeg må sige, at oven på den valgkamp, vi var i, oven på alle de fine ord, der blev sagt, og oven på alle de fine ord, der så også blev sagt efterfølgende, da man skulle til at danne regering, kan jeg slet ikke forstå, hvordan vi er endt, hvor vi er endt.
Hans Christian Schmidt (V), 2002-05-08:
Jeg tror, man skal passe gevaldigt på med at sige, at der overhovedet ikke findes andre, men jeg vil også gerne sige, og det har jeg gjort ved adskillige lejligheder, at der er jo ingen tvivl om, at kvælstofafgiften i de undersøgelser og rapporter, der er vist, i hvert fald er kommet ind som et effektivt middel.
Maria Reumert Gjerding (EL), 2016-04-19:
De to forslag, vi behandler nu, er B 43, forslag til folketingsbeslutning om at standse tabet af biodiversitet i Danmarks havområder, og B 46, forslag til folketingsbeslutning om at standse tabet af biodiversitet ved Danmarks kyster. Danmark har over 100.000 km2 havområder.
Roger Courage Matthisen (ALT), 2019-03-19:
Jeg blev kontaktet af en betjent for et stykke tid siden, fordi jeg har været i en dialog om tørklæder til kvinder, og så spørger jeg så ind til, hvordan det kan være, at 40 pct. af voldtægtsanmeldelser i Østjyllands Politikreds når i retten, når det er en mand, der modtager anmeldelsen, hvorimod 76 pct. når i retten, når det er en kvinde, der modtager anmeldelsen.
Jacob Jensen (V), 2014-10-09:
Og jeg kan bare citere fra finansministerens svar, og det er så på totalniveau, at serviceudgifterne i 2011 for kommunerne var 231,4 mia. kr., i 2012 var de 230,8 mia. kr., og i 2013 var de 231,1 mia. kr.; altså minusvækst totalt set.
Morten Østergaard (RV), 2015-04-14:
Det vil sige, at vi gør det muligt at gennemføre den her historisk store omlægning af finansieringssystemet, fordi vi samtidig – og det er jo det, lovforslaget her sigter på – tager hånd om de byrdefordelingsmæssige forskydninger, som en sådan omlægning af finansieringen ellers ville give anledning til.